Barcelonas højre back Nelson Semedo er ikke i tvivl om, at det er blevet lettere for dem i ligaen, siden Cristiano Ronaldo forlod Real Madrid sidste sommer
Man kan roligt sige, at det er gået ned ad bakke for den spanske storklub Real Madrid, siden superstjernen Cristiano Ronaldo valgte at tage til Juventus i sommer.
Dette er da også noget, som har kunnet mærkes hos rivalerne fra FC Barcelona, hvor Ronaldos landsmand Nelson Semedo mener, at det er blevet væsentligt lettere i den hjemlige liga.
"Der er ingen tvivl om, at Real Madrid har kunnet mærke, at han ikke længere er i klubben," siger Semedo til SIC.
"Jeg kan ikke sige, at det er skidt for os, at Cristiano skiftede væk. Hvis han havde været her, ville det være langt sværere for i ligaen. Den ville have været mere tæt."
"Han er en spiller, som kræver utroligt stor opmærksomhed."
Ronaldo nåede at være hos Los Blancos i ni år i perioden fra 2009 til 2018 og er klubbens alletiders topscorer.
— Real Madrid C.F. 🇬🇧🇺🇸 (@realmadriden) March 14, 2019